Silvija Dreimane

Silvija Dreimane (dzimusi ) ir Latvijas juriste un politiķe. Bijusi 7. Saeimas sekretāre (1998—2002). Sākotnēji pārstāvējusi Jauno partiju, vēlāk piedalījusies vēlēšanās no Zaļo un Zemnieku savienības saraksta.

 Dzīvesgājums 
Dzimusi . 
1991. gadā absolvēja tieslietu studijas Latvijas Universitātē. Bija Latvijas prezidenta Gunta Ulmaņa kancelejas vadītāja vietniece 1997. gadam. Precējusies, ir dēls Kārlis. 

1998. gadā piedalījās Jaunās partijas dibināšanā, tika ievēlēta par tās atbildīgo sekretāri. 7. Saeimas vēlēšanās Jaunā partija virzīja S. Dreimani kā Saeimas priekšsēdētājas amata kandidāti. 

Pēc ievēlēšanas par 7. Saeimas deputāti S. Dreimane kļuva par Saeimas sekretāri un Jaunās partijas frakcijas priekšsēdētāju. 2000. gada maijā viņa neparakstīja Andra Bērziņa valdības koalīcijas līgumu un atkāpās no frakcijas priekšsēdētājas amata. Neilgi pēc tam S. Dreimane kopā ar deputātiem Ingrīdu Ūdri un Imantu Stirānu izstājās no partijas, taču nepameta tās Saeimas frakciju.

2002. gadā kļuva par jaunās Saeimas priekšsēdētājas I. Ūdres (ievēlēta no Zaļo un Zemnieku savienības) politisko padomnieci.
2006. gadā S. Dreimane kandidēja 9. Saeimas vēlēšanās no Zaļo un Zemnieku savienības saraksta, nebūdama to veidojošo partiju biedre, taču netika ievēlēta. 2009. gadā neveiksmīgi kandidēja arī Eiropas Parlamenta vēlēšanās no ZZS saraksta. 2010. gadā nesekmīgi kandidēja arī 10. Saeimas vēlēšanās no Zaļo un Zemnieku savienības saraksta Latgales apgabalā.

Kopš 2003. gada strādāja dažādos amatos valsts akciju sabiedrībā "Latvijas dzelzceļš", bija akciju sabiedrības "Pasažieru vilciens" valdes locekle, "Latvijas dzelzceļa" prezidenta Uģa Magoņa padomniece.

 Atsauces 

Kategorija:1962. gadā dzimušie
Kategorija:Rīgā dzimušie
Kategorija:Jaunās partijas politiķi
Kategorija:7. Saeimas deputāti
Kategorija:Latvijas juristi
Kategorija:Latvijas Universitātes absolventi
Kategorija:Jēkabpils Goda pilsoņi